Gwleidydd, meddyg teulu Cymreig ac aelod o Blaid Cymru yw'r Dr David Rees Lloyd a adnabyddir hefyd fel Dai Lloyd (ganed 2 Rhagfyr 1956). Cynrychiolodd Ranbarth Gorllewin De Cymru yng Nghynulliad Cenedlaethol Cymru o 1999 hyd 2011. Dychwelodd i'r Cynulliad ar restr yr un rhanbarth (Rhanbarth Gorllewin De Cymru) yn dilyn Etholiad 2016.
(1956-12-02) 2 Rhagfyr 1956 (63 oed)
Dr Lloyd yw Ysgrifennydd yr wrthblaid dros Ddiwylliant a Seilwaith yn ogystal a bod yn Gadair Grŵp Plaid Cymru yn y Cynulliad a chadair Is-Bwyllgor Iechyd, Gofal a Chwaraeon y Cynulliad. Ef hefyd yw Cadeirydd y Grŵp Trawsbleidiol ar yr Iaith Gymraeg.[1] Diben y gŵp hwn yw trafod a thynnu sylw at faterion sy'n berthnasol i'r Gymraeg, cydweithio a chynyddu ymwybyddiaeth o unrhyw faterion sy'n sicrhau tegwch iddi, a chynyddu ymwybyddiaeth o unrhyw faterion a all effeithio arni.